Bru (Stavanger)

Bru er en liten øy i Stavanger kommune, nord for Stavanger by.Bru på Norgeskart.no fra Statens kartverk Øyas areal er ca. 3 km². Den østlige delen er veldyrket med fruktbar jord, mens den vestlige delen består av lyngheier opptil 91 moh. Bosetningen er konsentrert til østsiden av øya, denn var tettsted frem til 2021.SSBs kart, temalag Tettsteder Det finnes mange gravhauger vest / nordvest på øya. Navnet kommer av norrønt brún, «kant», og sikter til at øya ender bratt mot vest.

Bru har fastlandsforbindelse via Rennfast-tunnelene. Øyas høyeste punkt er Brufjellet (92 moh.). Bru grenser også til Soknasundet, hvor flere kamper ble utkjempet i vikingtiden.

Det er flere bønder på Bru, de fleste driver med sauehold og dyrking av mark. Bru har en egen barnehage, et skolekorps og et bedehus som fungerer som øyas forsamlingshus.

Næringsvirksomheten er ikke veldig utbredt på Bru. Det som finnes er Rennesøy fisk og skalldyrmottak, Kulturbruk 44/4 og blomsterbinderiet Hedleshaug.

Bru har blitt et mer ettertraktet boligområde etter at bomstasjonen på Sokn ble nedlagt, og folketallet har økt.

 Referanser 

Kategori:Bosetninger i Stavanger
Kategori:Øyer i Stavanger
Kategori:Tidligere fergesteder i Rogaland
Kategori:Tidligere tettsteder i Rogaland
Kategori:Artikler i sjøfart-prosjektet